Den Vest-Sjællandske Avis, 1819-10-16
Den 25de August var en skrækkelig Dag for Reichenthals Beboere, en Landsbye paa Grændsen af Bøhmen. Klokken 4 om Eftermiddagen reiste sig en sædvanlig Hvirvelvind paa en nyelig oppløiet Ager, som hurtig tiltog saameget i Størrelse og Styrke, at den førte den oppløiede Jord op i Luften. Ligesom Orkanen var bleven opbragt ved den første Modstand, væltede den med en skrækkelig brølende Hylen sine ødelæggende Bølger fra Vesten mod Østen over den hele Sydside af denne Landsbye. Naar man stod i nogen Frastand, troede man at see en Vulkan, som førte høit op i Luften Støv og Jord, knuset Straaetag, Bielker og løsrevne Træer, den kastede hele Stykker af Tage af en Størrelse af 1 til 2 Qvadrat-Favne op Skyerne og formørkede Armosphæren. Vindens vilde Brølen blev endnu græsseligere ved de nedbrudte Tages Bragen, ved den raslende Allarm af de nedstyrtende Skorstene og ved de fortvivlede Beboeres Jammerskrig. Tredive Huse bleve mere eller mindre beskadigede; paa et Huus blev Taget ganske afrevet; Frugttræerne bleve for den største Deel i de nærliggende Haver oprevne med Roden; dog mistede intet Menneske Livet derved. – Det hele varede henimod 20 Minutter og endte sig dermed, at Orkanen blev trykket af en stærk Vind, som kom fra Nordost (hvor i en Frastand af 3 Fierdinqvei et Skyebrud nedstyrtede og Lynilden, opbrændte et Huus) tog sin Retning mod Sydvesten hævede sig i Høiden beladt med Bytte, og unddrog sig for det efterfølgende Blik i Skyerne. Man iagttog ved Orcanen en concentrisk Kraft; thi alt hvad den berørte med Middelpunktet af sin Hvirvel blev bortrevet, Træer bleve oprevne med Rod af Jorden, og kastede et langt Stykke bort To Mandfolk kiørte hiem med frisk Kløver, da Orcanen mødte dem, rev dem bort fra Vognen og Oxerne, om hvilke de klamrede sig fast, hævede dem i Veiret, og kastede dem i en Afstand til Jorden. Da de begge igien kom til Besindelse fandt man de adsplittede Vogn samt Oxerne tvers over to Marker, bortfiernede fra det første StandpunkEn tiaarig Dreng græssede paa Marken en liden Flok Faar, Vinden greb fat i Hyrden og Faarene, og man faae dem hobeviis i Luften henimod en Favn over Jorden omtumles iblandt hinanden. Assise=Retten i Bourdeaux har i September fældet Dom over en skrækkelig Forbrydelse af en femtenaarig Dreng ved Navn Gay. Dette Uhyre, som var af en anseelig Familie i Naboegnen, ihielskiød paa en ensom Spadseretour sin Onkel, en Artilleriecapitain, som var hans Velgiører, opdrog ham, og havde testamenteret ham to tredie Deele af sin betydelige Formue. Da denne siden var kommen i Strid med hans Broder, Fader til den unge Forbryder, og denne Broder havde endog opfordret ham til Tvekamp, frygtede Forbryderen for at han skulde miste Arven, ogsaa Faderens forbittrede Tale imod Broderen bidrog formodentlig meget til Sønnens Forbrydelse. Morderens Advocat søgte at redde ham ved at give Sagen forskiellige Vendinger, ligesom ogsaa ved Paaskuddet af hans Ungdom, men General=Advocat Martignac vidste, som offentlig Anklager, ved køiere Grunde og med en beundringsværdig Veltalenhed, at overbevise de Eedsvorne, og de udtalte det Ord: Skyldig over ham. Men da en Alder af 16 Aar udfordres for at dømme nogen til Døden for en Forbrydelse, saa blev Misdæderen, som under hele Processen udviiste en uhørt Ligegyldighed og Rolighed, dømt til en 20 aarig Fængselstraf og Processens Omkostninger, efter hvilken Tid han endnu i 10 Aar skal sættes under Politiets Opsyn. Ogsaa ved denne Begivenhed er imidlertid den høiere Haand af en straffende Retfærdighed umiskiendelig Den Dræbte skal nemlig, efter det almindelige Rygte, være Opfinderen af hine Helvedes Redskaber, Kleppe Baadene (Bateaux a Scupappe) og af de saakaldte republicanske Giftermaal, som man bevarer i en skræksom Erindring, hvorved engang i Nantes talløse Ulykkelige fandt fordum deres Død i LoirensBølger.